stanford-oval/wikipedia huggingface dataset:
אור עקיבא
היסטוריה > שנות ה-90 - היום

בשנת 1992 חל מפנה משמעותי בהתפתחות העיר שמנתה עד אז כ־8,000 נפש עם הגעתו של גל עליה גדול מברית המועצות לשעבר. גל עליה זה הביא ל-6,700 עולים חדשים והגדיל את אוכלוסיית המועצה ב-42% והביא לבנייה והקמה של שכונות חדשות, מוסדות ציבור ומגוון שירותים לתושבים. בשנת 2017 אושרה תוכנית המתאר החדשה של אור עקיבא, כאשר יעד האוכלוסייה הוא 35,000 נפש עד לשנת 2030.
ביולי 2007, ועדת השרים לענייני חקיקה אישרה את הצעת החוק של יו"ר השדולה החברתית בכנסת, חבר הכנסת אליהו גבאי (האיחוד הלאומי-מפד"ל) לאחד את אור-עקיבא וקיסריה. לבסוף, האיחוד לא יצא לפועל. ב-2011, נפתחה ישיבת הסדר בעיר.
בשנת 2017, אושר הקמתה של שכונה חדשה בעיר, אור ים ובתחילת 2019, החלה הבנייה.
בתאריך 10 בנובמבר 2020 נעצר ראש העיר, אדרי יחד עם שלושה בני אדם נוספים, בחשד לשורת עבירות על טוהר המידות ובהן שוחד, מרמה והפרת אמונים, בקידום מכרזי עירייה. במהלך חקירתו וימי מעצרו התקבלה תלונה במשטרה על אונס שביצע לכאורה באישה שעמה היה בקשר במשך שנים, לפני 17 שנה, ועלה החשד כי לפני שבע שנים ביצע עבירות אלימות.
ביוני 2021 הודיעה המשטרה כי נמצאה תשתית ראייתית להעמדתו לדין בעבירות שוחד, מרמה והפרת אמונים, גניבה בידי עובד ציבור, אלימות ועבירות מס. באוקטובר 2021, החליט בית המשפט המחוזי להשיב את אדרי לתפקידו תחת מגבלות קשות, ביניהן: הוא לא יוכל לעסוק בענייני תכנון ובניה, לכהן בתאגידים עירוניים, או בוועדות מינהליות, לא יוכל להפעיל סמכות בנושא כוח אדם ולא יעסוק בהתקשרויות והתחייבויות של הרשות המקומית. בנובמבר, שב אדרי לתפקידו.
באוקטובר 2021, אושרה תוכנית "פינוי-בינוי" בשכונת שז"ר בעיר.
בעקבות מלחמת חרבות ברזל, הוקמה כיתת כוננות מבני ובנות העיר, תחילה דרך הצבא ובהמשך דרך המשטרה.
תוכנית המתאר

התכנית כוללת את הפרויקטים הבאים של בנייה למגורים:
שכונת יובל (השכונה הצפונית) – בתכנון עד 1,400 יחידות דיור.
שכונת נווה אילן (אזור התעשייה הישן) - בתכנון עד 1,425 יחידות דיור.
שכונת אור ים (השכונה הדרומית) - בתכנון עד 3,500 יחידות דיור.
אור עקיבא מזרחה - בתכנון עד 2,100 יחידות דיור.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים באור עקיבא 25,484 תושבים, מתוכם 25,102 תושבי ישראל (מקום 88 בדירוג רשויות מקומיות בישראל).  שינוי בגודל האוכלוסייה ‎+5.3% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 88.1%. השכר החודשי הממוצע של שכיר במשך שנת 2021 היה 9,705 ש"ח (ממוצע ארצי: 11,330 ש"ח).
להלן גרף התפתחות האוכלוסייה ביישוב
אור עקיבא היא העיר השלישית הקטנה בישראל מבחינת מספר התושבים.
על פי פרסום הלשכה המרכזית לסטטיסטיקה מחודש אפריל 2018, שיעור גביית הארנונה למגורים בעיר (נכון לשנת 2016) עומד על 25.6%, והוא הנמוך ביותר מבין היישובים המצויים באשכולות חברתיים 6 - 7.
המסחר בעיר

המסחר השכונתי באור עקיבא סובל מרמת הכנסה נמוכה הנובעת מכוח הקנייה הנמוך של התושבים ומהתחרות עם קניון אורות. מרכזי המסחר השכונתי פזורים על-פני מרחב העיר: מרכז שווקים "קנדי", חנויות לאורך רחוב בלפור ומרכז קניות בכיכר אורות הבנוי כרחוב קניות סביב כיכר. מרכזים אלה נושאים אופי של מרכזים שכונתיים ומספקים לרוב מוצרים בסיסיים ומידיים. קניון אורות הוא מקור צריכה דומיננטי עבור אוכלוסיית האזור: פרדס חנה, בנימינה, ג'סר א-זרקא ויישוביה הדרומיים של המועצה האזורית חוף הכרמל, ובכלל זה קיסריה, אך בשנים האחרונות סובל גם הוא מתחרות עזה ממרכזי קניות שנבנו בזכרון יעקב ופרדס חנה שהורידו מהדומיננטיות שלו.
ראשי היישוב

| ראש היישוב | תקופת כהונה> תחילה | תקופת כהונה> סיום | הערה |
| --- | --- | --- | --- |
| פרץ גל | 1951 | 1953 | יושב ראש ועד המעברה הראשון נפטר ב-1 במאי 1991 וקבור בבית העלמין שבעיר |
| יחיאל "מישו" וייסנברג | 1953 | 1959 | ראש המועצה הראשון נפטר ב-1 ביוני 1978 וקבור בבית העלמין בעיר |
| עמוס ברכה | 1959 | 1967 |  |
| יוסף כהן | 1967 | 1969 |  |
| מנחם ציוני (שמושקוביץ) | 1969 | 1970 | נפטר במהלך שירות מילואים ב-23 בנובמבר 1972 וקבור בבית העלמין הצבאי בקריית שאול |
| שלום שלמה | 1970 | 1970 | המועצה פוזרה בסוף 1970 |
| מנחם ציוני (שמושקוביץ) | 1970 | 1970 |  |
| צבי סנדר | 1970 | 1970 |  |
| חיים קופלמן | 1970 | 1974 | יושב ראש הוועדה הקרואה |
| עמוס מרדכי | 1974 | 1975 |  |
| אליהו עמאר | 1976 | 1983 |  |
| שלום שבתאי | 1983 | 1989 |  |
| יעקב אדרי | 1989 | 2003 | ראש העיר הראשון, במהלך כהונתו הפכה המועצה לעירייה בשנת 2001 |
| שמחה יוסיפוב | 2003 | 2013 |  |
| יעקב אדרי | 2013 | 2020 |  |
| שמחה יוסיפוב | 2020 | 2021 | נבחר כממלא מקום ראש העיר בפועל בשל מעצרו של יעקב אדרי |
| יעקב אדרי | 2021 | 2023 | פרש בשל כתבי אישום במספר פרשיות |
| אלי אנקונינה | 2022 | 2024 | נבחר כממלא מקום ראש העיר |
| שמחה יוסיפוב | 2024 | מכהן | ניצח בבחירות בסיבוב שני מול אנקונינה |
ערים תאומות

מולדובה חינצ'שט, מולדובה
צרפת קסטולה, צרפת (מ־1988)
ארצות הברית מיאמי, ארצות הברית (עם הקהילה היהודית בעיר משנת 2000)
לקריאה נוספת

הדרך אל האור-50 שנה לאור עקיבא, שלום שבתאי, 2001, הוצאת העירייה.
הדרך אל האור-60 שנה לאור עקיבא, שלום שבתאי, 2011, הוצאת העירייה.
פלוגה

סימון נאט"ו לפלוגת חי"ר
פלוגה (באנגלית: Company) היא יחידה צבאית המורכבת ממחלקות, כאשר מספר פלוגות מרכיבות גדוד.
בלגיון הרומי

בלגיון הרומי היו בפלוגה שתי קנטוריות כלומר כ-200 חיילים. גאיוס מריוס ביטל את הפלוגה כיחידה טקטית והשאיר פלוגות רק כיחידות תמרונים.
פלוגה לוחמת

בצבאות מודרניים, מורכבת הפלוגה משלוש עד חמש יחידות משנה (לרוב מחלקות) וכן ממפקדת הפלוגה. שלוש עד חמש פלוגות מרכיבות בדרך כלל גדוד.
בדר"כ בצה"ל, פלוגת חי"ר מונה כ-100 חיילים וכך גם פלוגת פלסים של חיל הנדסה. פלוגת שריון כוללת ארבע מחלקות ובה כ-11 צוותי טנקים ובנוסף צוות טכני. בדרך כלל, הפלוגה שייכת לגדוד מסוים, אך לעיתים יש פלוגות המאוגדות ביחידה שאיננה גדוד ולעיתים כפופות ישירות לחטיבה או מסגרת גבוהה יותר (כך למשל, פלוגות צמ"ה עזה שכפופות ישירות לאוגדת עזה ולא לגדוד כלשהו).
היחידה המקבילה לפלוגה בחיל התותחנים ובמערך ההגנה האווירית מכונה סוללה, וכוללת מספר פלגות לוחמים ושאר מחלקות. בחיל הים הישראלי, בפלגות הדבורים המקבילה לפלוגה היא סיירת וכוללת עד 6 ספינות.
תפקידים בפלוגה > מפקד פלוגה

מפקד פלוגה או בקיצור מ"פ (ביחידות מיוחדות ובחטיבת הצנחנים נקרא מפל"ג - מפקד פלגה, בחיל התותחנים ובמערך ההגנה האווירית נקרא מסו"ל - מפקד סוללה), הוא תפקיד של קצין העומד בראש פלוגת לוחמים ואחראי לתפקודה בכל התחומים. בצה"ל מתייחס מונח זה למפקד יחידה הכפופה לגדוד חי"ר, שריון, הנדסה קרבית, איסוף קרבי ויחידות מובחרות. דרגתו של מפקד הפלוגה היא בדרך כלל דרגת סרן, לעיתים רב-סרן ולעיתים נדירות יותר סגן. מפקד פלוגה לרוב השתלם בקורס מפקדי פלוגות, ולעיתים נדירות יותר הוא גם בוגר תואר ראשון מהמכללה לפיקוד טקטי.
תפקידים בפלוגה > סגן מפקד

סגן מפקד פלוגה - סמ"פ (בחיל התותחנים ובמערך ההגנה האווירית סמסו"ל - סגן מפקד סוללה) הוא קצין השני בדרגתו בפלוגה, בצה"ל על פי רוב בדרגת סרן או סגן. סגן המפקד הוא קצין שסיים תפקיד מפקד מחלקה, ולפעמים תפקיד מנהלתי נוסף. תפקידו של סגן המפקד הוא מילוי מקום מפקד הפלוגה בהיעדרו, ואחראי למנהלות.
תפקידים בפלוגה > מפקד מחלקה

בפלוגה יש מספר מפקדי מחלקות (מ"מ), (בחיל התותחנים נקרא מפל"ג ובמערך ההגנה האווירית נקרא מפ"ל - מפקד פלגה) בהתאם למספר המחלקות. על פי רוב מפקדי המחלקות הם קצינים בדרגות סגן וסגן משנה, אך במקרים נדירים ימונה מש"ק לתפקיד מפקד מחלקה. בצבא הסדיר נדיר מאוד למצוא קצין בדרגת סרן בתפקיד מפקד מחלקה.
תפקידים בפלוגה > רב-סמל פלוגתי

רב הסמל הפלוגתי (רס"פ) הוא חוגר, לעיתים בשירות קבע אך תמיד אחד מוותיקי החוגרים בפלוגה. הרס"פ הוא אחראי המשמעת בפלוגה. הרס"פ יכול לפקוד על מפקדי המחלקות מתוקף תפקידו.

בצה"ל, הרס"פ אחראי על התחומים המנהלתיים תומכי הלוחמה: ציוד, מזון, וכיוצא בזה. לרוב הרס"פ הוא חיל בדרגת סמל-ראשון ונמנה עם ותיקי הסגל הפיקודי בפלוגה.
מפקדו המקצועי, מ"פ המפקדה, אשר ממונה על הלוגיסטיקה ברמה הממונה ומנחה גם את הרס"פ כיצד לעבוד.
מפקדו הישיר, הוא מפקד הפלוגה או סגנו, אשר ממנו הרס"פ מקבל פקודות ישירות, לוחות זמנים וקווים מנחים לביצוע תפקידו.
במסגרת תפקידו הרס"פ משתף פעולה עם דמויות מפתח רבות ברמה הממונה, בהן:
קצין הלוגיסטיקה - מולו חתום הרס"פ על כלל הציוד הפלוגתי וממנו מקבל פריטי ציוד שהפלוגה צריכה.
נגד המטבח - יחד איתו על הרס"פ להסדיר את משיכת המזון ובחלק מהפלוגות גם את מוצרי הניקיון לפלוגתו.
קצין הרכב - יחד איתו מנהל הרס"פ את הנסיעות המנהלתיות והמשימות השוטפות המצריכות כלי רכב
קצין החימוש - יחד איתו מנהל הרס"פ את לוח העבודה של הפלוגה על הרק"מים (אם ישנם).
מהצד השני של המתרס, כלפי החיילים הרס"פ הוא מקור אליו ניתן לפנות עם בעיות שונות הנוגעות למנהלה ודמות האחראית על משימות המנהלה הרבות העולות על הפרק.
לעיתים ממונה לרס"פ סגן (המכונה סרס"פ) אשר עוזר לרס"פ להתמודד עם עומס העבודה האופייני לתפקיד זה ומוסיף את קולם של החיילים למקום בו נופלות החלטות חשובות.
משה"ד
מש"ק ההדרכה (משה"ד) הוא חוגר, לעיתים בשירות קבע אך בדרך כלל המפקד הוותיק ביותר בפלוגה. המשה"ד אחראי על תחום ההדרכה, המקצועיות והחניכה בפלוגה, ומהווה כעזר למפקד הפלוגה.
תפקיד המשה"ד משתנה מיחידה ליחידה בצה"ל (למשל בחיל השריון, תפקידו של המשה"ד בדרך כלל גם כולל פיקוד על תחום התותחנות, וביחידות חי"ר רבות מהווה כנאמן שלישות), כשבכללן, הוא משמש כמקור לאמצעי הדרכה (החל במטרות למטווחים וכלה בסטיקלייטים וכן הלאה), וגוף חניכה איכותי (המפקד הוותיק ביותר) .
תפקידים בפלוגה > חובש פלוגתי

החובש הפלוגתי (חופ"ל, בחיל התותחנים: חובש סוללה) מרכז את פעילות החובשים המחלקתיים בפלוגה והוא היחיד המוסמך להפנות חיילים לרופא ולחלק תרופות בזמן שיגרה. החופ"ל כפוף לקצין רפואה של הרמה הממונה, אך נחשב כחלק אורגני של הפלוגה ונמצא עמה בכל עת.
תפקידים בפלוגה > מפקדים שאינם קצינים

מפקדים שאינם קצינים (מש"קים) אחראים בפלוגה על קבוצות מצומצמות של חיילים או על תחום פעילות מצומצם מאוד. תפקידי מש"ק נפוצים הם:
סמל מחלקה (סמ"ח): המש"ק הבכיר במחלקה, בדרך כלל בדרגת סמל או סמל ראשון. משמש מעין סגן למפקד המחלקה, אחראי על המשמעת במחלקה.
לעיתים הוא עבר קורס סמ"בים.
מפקד כיתה (מ"כ): עומד בראש כיתת לוחמים. דרגתו היא בדרך כלל דרגת סמל או סמ"ר או רב"ט. בצה"ל מפקד הכיתה עבר קורס מ"כים חי"ר.
משק"ש קֵשֶר: אחראי על מכשירי הקשר, תקינותם ותפעולם.
מש"ק סיור.
מש"ק מרגמות.
מש"ק טכני.
תפקידים בפלוגה > תפקידים נוספים

בפלוגה ניתן למצוא בדרך כלל מספר תפקידים מנהלתיים נוספים:
פקיד פלוגתי: חייל הכפוף ישירות למ"פ. תפקידו הוא טיפול במנהלות משרדיות כדואר, הקלדות, הכנת רשימות ומסמכים וכיוצ"ב.
טבח
נהג
בצבא האדום קצין פוליטי (פוליטרוק), האחראי על הדרכה אידאולוגית של החיילים.
לקריאה נוספת

אלישיב שמשי, ולא אשוב עד כלותם - על מפקדי פלוגות בשדה הקרב, הוצאת מערכות, 2005
הערות שוליים

↑  גל פרל פינקל, מה בין המ"פים של 1973 לאלה של 2021?, כתב העת "בין המערכות" באתר צה"ל, ‏ 6 באוקטובר 2021.
↑  שחר הלווינג, הקורס לאמנויות לחימה, ביטאון ביבשה, גיליון 10, יוני 2009, באתר זרוע היבשה, משה (צ'יקו) תמיר: "ההצלחה תגיע קודם כל ממוכנות הפלוגה לקרב. פלוגה שמבצעת מעצר טוב באיו"ש לא בהכרח יודעת להילחם. אבל פלוגה שיודעת להילחם, יודעת לעצור לפחות ברמה בינונית".
↑  הרמה הממונה - המסגרת הצבאית שלה הפלוגה כפופה, יכולה להיות גדוד, חטיבה או אוגדה.
| יחידות צבאיות |
| --- | --- | --- |
| העת העתיקה | פלנקס • דקוריה • טורמה • מאניפולוס • קנטוריה • קוהורטה • לגיון • מורה |  |
| העת החדשה | חוליה • כיתה • צוות • מחלקה • פלוגה • גדוד • רגימנט • חטיבה (בריגדה) • אוגדה (דיוויזיה) • גיס (קורפוס) • ארמייה • קבוצת ארמיות • זירה • מטה כללי |  |
| יחידות בחיל הים וחיל האוויר | פלגה • שייטת • מספן • טייסת • כנף • בח"א • להק |  |
| יחידות בצה"ל | חטיבה מרחבית • אוגדה מרחבית • פיקוד מרחבי • המטה הכללי של צה"ל |  |
| --- | --- |
בקרת זהויות :  GND: 4257639-8
ריפוי העיוור מבית צידה

ישו מרפא את העיוור מאת א. מירונוב
ריפוי העיוור מבית צידה הוא נושאו של אחד מהנסים של ישו. הוא מופיע רק בבשורת מרקוס ח: 26-22. מיקומה המדויק של בית צידה נתון לוויכוח בקרב החוקרים, אך ככל הנראה היא מצויה בתל בית ציְדה השוכן בבקעת בית צידה בתוך שטח פארק הירדן בצפון-מזרחה של הכנרת. בשטח התל, שהיה ידוע פשוט כ"א-תל". התגלו שרידים של עיר עתיקה המזוהה כ"בית צידה" ההלניסטית.
על פי בשורת מרקוס, ח 22–26, כאשר הגיע ישו לעיירה בגליל, לבית צידה, הוא התבקש לרפא עיוור. ישו אחז בידו של העיוור והוליך אותו אל מחוץ לעיר, מרח טיט שיצר מערבוב רוקו ומעפר על עיניו של העיוור והניח עליו את ידיו. כאשר שאל אותו ישו האם הוא רואה, השיב העיוור "אֶרְאֶה אֶת־בְּנֵי הָאָדָם כִּי מִתְהַלְּכִים כְּאִילָנוֹת אֲנִי רֹאֶה", ישו חזר הניח את ידיו מחדש על עיני העיוור, והתוצאה הייתה שעיניו נפקחו לראייה ברורה ומושלמת. ישו שולח אותו לביתו ומצווה עליו "אַל־תָּבֹא אֶל־תּוֹךְ הַכְּפָר ואַל־תְּדַבֵּר לְאִישׁ בַּכְּפָר".
אף על פי שהסיפור נמצא רק בבשורת מרקוס, הוא נתמך בחוזקה על ידי "קריטריון המבוכה" (Criterion of embarrassment - כלי ביקורת לטובת הברית החדשה, כאשר קיים חשש לקיומה של אפולוגטיקה שאינה תואמת לנאמר בכתבי הקודש), שכן ניתן לטעון כי המאמינים נוצרים הקדומים "לא שבעו נחת" מכך שישו "נאלץ לכאורה" לברך פעמיים לצורך השגת התוצאה הראויה.
הסופר הנזיר בדה ונרביליס, שנודע בזכות היותו סופר ומשכיל, אשר עבודתו המפורסמת ביותר, קשורה בתולדות הכנסייה של האומה האנגלית, טוען כי "באמצעות הנס הזה, מלמד אותנו המשיח עד כמה גדול עיוורונו הרוחני של האדם, שרק בהדרגה, ובשלבים רצופים, הוא יכול להגיע להארה של ידע אלוהי".
הציטוט המדויק על נס הריפוי הזה מתוך הברית החדשה הוא כלהלן:
22 וַיָּבֹא אֶל־בֵּית צָיְדָה וַיָּבִיאוּ אֵלָיו אִישׁ עִוֵּר וַיִּתְחַנֲנוּ לוֹ לָגַעַת בּוֹ׃ 23 וַיֹּאחֶז בְּיַד הָעִוֵּר וַיּוֹלִיכֵהוּ אֶל־מִחוּץ לַכְּפָר וַיָּרָק בְּעֵינָיו וַיָּשֶׂם יָדָיו עָלָיו וַיִּשְׁאָלֵהוּ וַיֹּאמֶר אֵלָיו הֲרֹאֶה אָתָּה׃ 24 וַיַּבֵּט וַיֹּאמֶר אֶרְאֶה אֶת־בְּנֵי הָאָדָם כִּי מִתְהַלְּכִים כְּאִילָנוֹת אֲנִי רֹאֶה׃ 25 וַיּוֹסֶף וַיָּשֶׂם שֵׁנִית יָדָיו עַל־עֵינָיו וַתִּפָּקַחְנָה עֵינָיו וַיֵּרָפֵא וַיַּרְא הַכֹּל הֵיטֵב עַד־לְמֵרָחוֹק׃ 26 וַיְשַׁלְּחֵהוּ אֶל־בֵּיתוֹ וַיֹּאמַר אַל־תָּבֹא אֶל־תּוֹךְ הַכְּפָר (וְאַל־תְּדַבֵּר לְאִישׁ בַּכְּפָר)׃
הברית החדשה מתארת רק נס נוסף אחד שנעשה בבית-צידה, נס הלחם והדגים שבו האכיל אלפי נפשות ממעט ככרות לחם ומעט דגים, מתועד בבלוקס ט: 16. לפי בשורת יוחנן כא: 25, נעשו על ידי ישו הרבה יותר נסים מאשר הללו שתועדו בכתב.
על פי מתי יא: 22-21, הוכיח ישו את העיר בית צידה על חוסר האמונה בה למרות כל המעשים האדירים והנסים שנעשו בקרבה. " 21 אוֹי לָךְ כּוֹרָזִין אוֹי לָךְ בֵּית־צַיְדָה כִּי הַגְּבוּרוֹת אֲשֶׁר נַעֲשׂוֹּ בְקִרְבְּכֶן לוּ בְּצוֹר וּבְצִידוֹן נַעֲשׂוֹּ הֲלֹא־כְבָר שָׁבוּ בְּשַׂק וָאֵפֶר׃ 22 אֲבָל אֲנִי אֹמֵר לָכֶם כִּי בְּיוֹם הַדִּין יֵקַל לְצוֹר וְצִידוֹן מִכֶּם"
מייסד המתודיזם ג'ון וסלי מציע כי ישו ליווה את האיש מחוץ לעיירה לפני שריפא אותו, כמצעד של מורת רוח כנגד תושבי בית צידה, בשל חוסר אמונתם העיקש".
ראו גם

הברית החדשה
בשורת מרקוס
משלי ישו
הנסים של ישו
ריפוי העיוור מלידה
ריפוי ברטימאי
ריפוי שני העיוורים מהגליל
הערות שוליים

↑  The Miracles of Jesus by Craig Blomberg, David Wenham 2003 ISBN 1592442854 page 419
↑  "Biblegateway Mark 8:22-26". Biblegateway.com. נבדק ב-2018-04-18.
↑  Bede, On the Gospel of Mark, quoted in Pulpit Commentary on Mark 8, accessed 25 November 2017
↑  Wesley, J., Notes on the New Testament on Mark 8, accessed 25 November 2017
| --- | --- |
בקרת זהויות :  NLI: 987007548588005171  LCCN: sh85094899
גולם (מיסטיקה)

איור המתאר את האגדה על המהר"ל ועל הגולם מפראג, מאת הצייר הצ'כי מיקולש אלש.
בפולקלור, גולם הוא גוש של חומר דמוי אדם שיודעי תורת הנסתר הפיחו בו רוח חיים על ידי אמירת שמות קדושים ועל ידי כתיבת המילה "אמת" על מצחו. כותבי המאה ה-18 קראו ל"אדם" כזה בשם "גולם". אגדה יהודית מספרת כי את הגולם היו יוצרים בשעה קשה לעם ישראל, לאחר שרבנים היו שומעים קול ממרום הקורא את זעקתם של היהודים. אחת הגרסאות ליצירת הגולם, היא על ידי כך שהיו כותבים את השם המפורש על פיסת נייר, ומניחים אותה בפיו של גוש החומר. אחר כך היו רושמים את המילה "אמת" על מצחו. כאשר היה צורך להפסיק את פעולת הגולם נמחקה האות א', והוא נותר "מת". בספרות היהודית מצויים מעט מאוד טקסטים אותנטיים על גלמים. על פי המסורת הקיימת הגלמים אינם בעלי יכולת דיבור.
סיווג

על פי פרופ' משה אידל בתרבות האירופאית מופיעים שלשה טיפוסי גולם:
בימי הביניים. גולם שמתואר כעבד שמשמש את אדונו וכפוף לו באופן מוחלט
בתקופת הרנסאנס. גולם שהולך ומתפתח. גולם כזה עלולות להיות בו תקלות, ויש צורך להשביתו בשל כך
בעת החדשה. הגולם המורד. בדומה לסיפורים על המפלצת של פרנקנשטיין. גולם שמקבל חית משל עצמו, ואף מגיע למלחמה בינו לבין יוצרו
אידל מצא כי ישנם ביהדות שני סוגי גלמים:
בספרות האשכנזית היה גולם שעשוי מעפר וקיומו היה תלוי בשמות קדושים שנכתבים על קלף
בספרות הספרדית ישנו מודל אחר של גולם שעשוי ממתכת, וששואב את כוחו מהשפעה אסטרלית של הכוכבים
אנשים שמסופר עליהם שיצרו גולם > בני יעקב

הספר של"ה[דרוש מקור: נדרש עמוד בספר] מצדד באפשרות שהשבטים (בני יעקב) בראו נקבה על ידי צירוף אותיות מספר יצירה.
אנשים שמסופר עליהם שיצרו גולם > רבא

בתלמוד מסכת סנהדרין סה ב, מסופר:
”אמר רבא: אם רצו צדיקים היו בוראים עולם, שנאמר "כִּי אִם-עֲוֺנֹתֵיכֶם, הָיוּ מַבְדִּלִים, בֵּינֵכֶם, לְבֵין אֱלֹהֵיכֶם" (ישעיהו, נט, ב). רבא ברא אדם (גולם), שלחו לפני ר' זירא. היה ר' זירא מדבר אל הגולם ולא היה הגולם עונה. אמר ר' זירא לגולם: מן החבורה אתה? חזור לעפרך.” (תלמוד בבלי, מסכת סנהדרין, דף ס"ה, עמוד ב') (מתורגם)
בסיפור זה נברא הגולם מעפר (אדמה).
על פי הכתוב לא ניתן לדעת האם הגולם היה חסר יכולת דיבור, או שהיה בעל יכולת כזו אבל לא רצה להשיב. או, כפי שכתב ליבס במאמר "גלם בגימטריא חכמה", הוא השיב אך לא בנימוס.
אנשים שמסופר עליהם שיצרו גולם > רבי חנינא ורב אושעיא

צדיקים היו יכולים ליצור לעצמם גם גולם בצורת בעל חיים, מסופר כי רבי חנינא ורבי אושעיא ישבו בערב שבת ולמדו בספר יצירה. כאשר חשו רעב, בראו לעצמם עגל ואכלו אותו. ”רב חנינא ורב אושעיא הוו יתבי כל מעלי שבתא ועסקי בספר יצירה ומיברו להו עיגלא תילתא ואכלי ליה” (בבלי סנהדרין סה ב)
המלה "כל" מתארת שמעשה זה נעשה כל ערב שבת. לפי ליבס, מעשה זה נועד לאפשר להם להמשיך ללמוד בספר היצירה מבלי להיות מוטרדים בהשגת אוכל.
אנשים שמסופר עליהם שיצרו גולם > שמעון הקוסם

הספר פסאודו קלמנס (אנ') מרחיב על שמעון הקוסם ומעשיו.
בספר ב' פרק 15 מתואר ששמעון ברא ילד מהאוויר ולאחר שצייר את דמותו השיב אותו לאוויר.
אנשים שמסופר עליהם שיצרו גולם > יאמבליכוס הסורי

אונאפיוס, בחיבורו "חייהם של פילוסופים וסופיסטים" מספר כי יאמבליכוס יצר ממי מעיינות שני ילדים וכעבור זמן מה השיב אותם למים.
אנשים שמסופר עליהם שיצרו גולם > חננאל בן אמיתי

במגילת אחימעץ (1054) מסופר על רבי חננאל בן אמיתי, בן המאה התשיעית מהעיר אוריה בדרום איטליה, שהֶחֱיָה מת בכוח קלף, ובכוח הקלף השיבוֹ למתים: ”והשֵׁם הכתוב בקלף הוציא משָּׁם/מיַּד שהשׁם נלקח מעמו/אל המִטָּה נפל גָּלמו/ והגֹּלֶם שב לעפרה ולרקבונה”.
אנשים שמסופר עליהם שיצרו גולם > שלמה אבן גבירול

רבי יוסף שלמה דלמדיגו, בספרו "מצרף לחכמה" משנת 1629, סיפר: "וכן אמרו על ר״ש בן נבירול שברא אשה והייתה משרתת לו, וכאשר הלשינוהו למלכות הראה להם שלא הייתה בריאה והחזירה לקדמותה לחתיכות וחוליות עץ שמהם נבנית. וכדומים הרבה שמועות בפי הכל ובפרט בארץ אשכנז”." במקורות אחרים מסופר שיצר לעצמו שפחה על ידי ספר יצירה.
אנשים שמסופר עליהם שיצרו גולם > אבן עזרא

בפירוש המיוחס (ככל הנראה בטעות) לרב סעדיה גאון על ספר יצירה מסופר:
ושמעתי כי אבן עזרא ברא בריה לפני ר"ת ואמר ראו מה שנתן הקב"ה באותיות הקדושות ואמר חזור לאחור וחזרה לקדמותה.
אנשים שמסופר עליהם שיצרו גולם > שמואל החסיד

אגדה מסוימת מספרת על רבי שמואל החסיד שייצר לעצמו גולם שליווה אותו בנסיעותיו ושימש אותו.
אנשים שמסופר עליהם שיצרו גולם > אביגדור קרא

רבי ידידיה טיאה וייל סיפר על גולם שנברא על ידי רבי אביגדור קרא.
אנשים שמסופר עליהם שיצרו גולם > המהר"ל

אגדת הגולם המפורסמת ביותר היא אגדת הגולם מפראג. אגדה זו מספרת על גולם שרבי יהודה ליווא, המהר"ל מפראג, הפיח בו רוח חיים בתקופת עלילות הדם המפורסמות. על פי אגדה זו, הגולם קבור בעליית הגג של בית הכנסת אלטנוי בפראג. המסורת מקובלת כיום בפראג, והמדרגות המובילות לעליית הגג סגורות על מנעול ובריח. אך מקובל על החוקרים כי אגדת הגולם היא המצאה מאוחרת, ודעות החוקרים חלוקות בדבר תיארוך האגדה: גרשום שלום סבר שהיא התפרסמה רק בראשית מאה ה-19, ולכל המוקדם בין השנים 1740 - 1730.
היו שציינו את האפשרות שהסיפור היה קיים בעל פה לפני כן, ואולם אין דרך לדעת כמה שנים קודם. בין השאר,ז הועלתה ההשערה שייתכן שהאיש שיצר אותו בעל פה היה שמש בית הכנסת של פראג בימי רבנותו של הרב יחזקאל לנדא (המחצית השנייה של המאה ה-18), שסיפר לרב לנדא שבעליית בית הכנסת יש גופה של גולם שאותו יצר המהר"ל.
עד כמה שידוע היום, סיפור המהר"ל והגולם לא יצא לאור לפני שנות השלושים של המאה ה-19, וההופעה הידועה הראשונה שלו היא ברומן "שפינוזה" של ברטולד אוארבך מ-1837. החוקר אלי אשד מעריך שהסיפור אף לא היה קיים בעל פה לפני שנת 1837, כאשר יצר אותו הסופר היהודי-הגרמני ברטולד אוארבך, כאגדה ספרותית מומצאת לחלוטין בספרו "שפינוזה". הסיפור התפשט במהירות, מקורו האמיתי נשכח לחלוטין, והוא הפך לסיפור-עם יהודי.
אנשים שמסופר עליהם שיצרו גולם > רבי אליהו בעל שם

אגדות נוספות על יצירת גולם מיוחסות לרבי אליהו בעל שם מחלם. בשו"ת "חכם צבי" לרבי צבי הירש אשכנזי, נכדו של רבי אליהו בעל שם. מופיעה שאלה הלכתית הדנה בדבר אפשרות צירופו של הגולם למניין לתפילה. בנו, רבי יעקב עמדין מספר:
אזכיר כאן מה ששמעתי מפה קדוש אמ”ה [=אבי מורי הרב] ז"ל מה שקרה באותו שנוצר ע"י זקנו הגראב"ש [=הגאון רבי אליהו בעל שם] ז"ל כי אחר שראהו הולך וגדל מאד נתיירא שלא יחריב העולם על כן לקח ונתק ממנו השם שהי' דבוק עדיין במצחו וע"י זה נתבטל ושב לעפרו. אבל הזיקו ועשה בו שריטה בפניו בעוד שנתעסק בנתיקת השם ממנו בחזקה.
אנשים שמסופר עליהם שיצרו גולם > הגר"א

הגר"א סיפר לתלמידו רבי חיים מוולוז'ין, שרצה לעשות גולם, אך נמנע מכך כתוצאה מתמונה שראה.
רבי חיים מוולוז'ין סיפר על כך בהקדמה לספרו של הגר"א "ספרא דצניעותא" (1818).
הפירוש של הגר"א לספר היצירה נחשב לפירוש המוסמך והמפורט ביותר הקיים, כפי שמראה העובדה, שזהו הפירוש היחיד לספר היצירה שעליו גופו קיימים כמה וכמה פירושים על הפירוש. דבר שיכול לאשש שעניין זה העסיק את הגר"א במציאות ולא רק באגדה.
לפי הספר "קול התור", המיוחס בידי אחדים לתלמיד של הגר"א אך נראה שנכתב בסוף המאה ה-19 או בראשית המאה העשרים, הגאון ניסה ליצור את הגולם על מנת להילחם בכוחות הרשע בשערי ירושלים. בספרו של גורדון,
המחבר מספר שבילדותו בעיר וילנה, ככל הנראה בראשית המאה העשרים, שמע סיפורים ששרידי הגולם של הגאון נמצאים בעליית הגג בבית הכנסת של הגר"א בווילנה.
גורדון מספר שאביו אליהו גורדון, שהיה רב בבית הכנסת, אישר לו את קיומה של מסורת זאת שאותה הגדיר כ"עתיקה". כך שהיא הייתה מן הסתם קיימת מזה עשרות של שנים לפחות.
יש מקום לשער שהמסורת הזאת על הגולם של הגאון מווילנה הייתה מקור ההשראה למסורת הספרותית המאוחרת על הגולם של המהר"ל מפראג, שהמחקר מראה שלא הייתה ידועה לפני שנות השלושים של המאה ה-19.
ראו גם

הגולם מפראג
הגולם - דמות קומיקס פיקטיבית שיצרו אלי אשד ואורי פינק.
מיתולוגיה יהודית
לקריאה נוספת

גרשם שלום, פרקי יסוד בהבנת הקבלה וסמליה, ירושלים: הוצאת מוסד ביאליק, 1980
משה אידל, גולם, תל אביב וירושלים: הוצאת שוקן
Josef Bamberger, “The Golem and the Prophet – a Journey on the Traces of a Mayse”, The Art of Storytelling: the Yiddishe Mayse (Amsterdam Yiddish Symposium), 4 (2009), 7-29.
ר' יהודה יודיל רוזנברג, נפלאות המהר"ל - סיפור בדיוני
רות נצר, מאמר על ספור הגולם של גוסטב מיירניק. השלם ושברו. כרמל. 2009. עמ' 165 - 172
יהודה ליבס, גלם בגימטריא חכמה, קריית ספר סג (תש"נ - תשנ"א), עמ' 1322
- 1315
הערות שוליים

1 2  "GOLEM גלם". האנציקלופדיה היהודית (באנגלית). 1906. נבדק ב-2013-02-11.
↑  ראו "Sefer Yetzirah Time Line" (באנגלית). נבדק ב-2013-02-11. בשם כתב-יד אנונימי משנת 1630 על גולמו של רבי אליהו מחלם.
↑  ישעיה הלוי הורוביץ, שני לוחות הברית, באתר היברובוקס
↑  הקטע המתחיל במילים: "Now he happened to be bathing and the others were bathing with him"
↑  מגילת אחימעץ (מהדורת בנימין קלאר, ירושלים: הוצאת תרשיש, 1944), עמ' כ"ז
–כ"ח
↑  יוסף שלמה דלמדיגו, מצרף לחכמה, באתר היברובוקס
↑  "Introduction to The Golem Returns" (PDF) (באנגלית). 2011. נבדק ב-2013-03-14.
↑  רב סעדיה גאון היה לפני אבן עזרא ורבינו תם. וראה עוד ספר יצירה עם פירוש רס"ג מהדורת הרב יוסף קאפח עמוד י"א.
↑  טרכטנברג, יהושע (2004) [1939]. Jewish Magic and Superstition (באנגלית). פילדלפיה. p. 85. ISBN 9780812218626.
↑  ליימן, שניאור ז. (3 במאי 2010). "The Golem of Prague in Recent Rabbinic Literature" (באנגלית). ISBN 9780812218626. נבדק ב-2013-03-13. {{cite web}}:  (עזרה)
↑  אלי אשד, מי יצר את הגולם של המהר"ל מפראג?.
↑  חכם צבי, שאלה צג, באתר היברובוקס
↑  ספרא דצניעותא; לקטע עצמו ראו כאן: ההקדמה
↑  ספר יצירה
↑  ראו קול התור ג' בוויקיטקסט
↑  H.L. Gordon, The Maggid of Caro, (New York, 1949, p. 176.)
↑  ישראל בעמים
↑  גרשם שלום, פרקי יסוד בהבנת הקבלה וסמליה, ירושלים: מוסד ביאליק, 2003, עמ' 382
1 2  עודד שי, גלגוליו של הגולם מפראג, באתר מורשה, ‏תשס"ו
↑  בית אבי חי | האם המפלצת של פרנקנשטיין היא הבן של הגולם?, באתר www.bac.org.il
↑  השיר "הגולם"
↑  יצר לב האדמה, באתר "טקסט", פברואר 2007
| --- | --- |
בקרת זהויות :  NLI: 987007533646105171  PLWABN: 9810593667505606  BNE: XX554501  BnF: cb119801401 (data)  GND: 1101484950  LCCN: sh85055800  NKC: jo2016908845  VIAF: 30151776728918010259   WorldCat (עם VIAF): 30151776728918010259
מסגד א-נורי (מוסול)

| --- | --- |

המסגד והצריח הנוטה, 2013
 מידע כללי
 סוג:  מסגד 
 מיקום:  מוסול
 מדינה:  עיראק
 זרם:  אסלאם סוני
 הקמה ובנייה
 תקופת הבנייה:  ?–1172
 תאריך פתיחה רשמי:  1172 
 תאריך פירוק:  21 ביוני 2017 
 סגנון אדריכלי:  אדריכלות אסלאמית 
 
 קואורדינטות:  36°20′35″N 43°07′37″E﻿ / ﻿36.343193°N 43.126872°E﻿ / 36.343193; 43.126872
  (למפת מוסול מוגדלת) מסגד א-נורי(למפת מוסול רגילה) מסגד א-נורי
 
מסגד א-נורי (בערבית: جامع النوري, "ג'אמע א-נורי") או המסגד הגדול של מוסול היה מסגד במוסול, עיראק. הוא היה מפורסם במינרט הנוטה שלו, שנתן לעיר את הכינוי "הגיבנת" (الحدباء). המסורת גורסת כי המסגד נבנה לראשונה בסוף המאה ה-12, למרות שהוא עבר שיפוצים רבים במהלך השנים. רובו נהרס על ידי כוחות דאעש ב-21 ביוני 2017, במהלך הקרב של מוסול.